als_Latn dik_Latn sag_Latn
Prishtinë, 25 shkurt 2015 – Ministri i Financave, Avdullah Hoti, ka deklaruar përkushtimin e Qeverisë së Kosovës për përmirësimin e ambientit për biznes në Kosovë.
Duke folur për programin e qeverisjes, i cili fokusohet më së shumti në zhvillimin ekonomik të vendit, Hoti ka premtuar se së shpejti do të krijohet fondi për zhvillim dhe punësim.
“Besojmë se shumë shpejt do të bëhet ky fond. Ka gjasa që nga muaji mars do të nis edhe të implemntohet një pjesë e këtij fondi”, gjatë një interviste të gjatë në Klan Kosova.
Ai ka theksuar se katalizator kryesor i zhvillimit të Kosovës është biznesi privat dhe Qeveria do të përpiqet të krijojë ambient të përshtatshëm për zhvillimin e këtij biznesi dhe për investime të reja.
Hoti ka treguar se program qeverisës përfshin edhe reforma fiskale. Ai ka thënë se hartimi i ligjit për TVSH-në do të nisë nga muaji mars dhe ka shpjeguar se me këtrë ligj do të ketë edhe përshkallëzim të tatimeve.
Ministri i Financave ka folur edhe për ndërmarrjet publike. Ai ka thënë se praktikat e deritashme ka dëshmuar se ndërhyrjet e politikës janë të dëshme, për shkak se bordet e këtyre ndërmarrjeve nuk kanë dhënë përgjegjësi për performancën e dobët të menaxhmenteve të ndërmarrjeve.
Hoti tha se Qeveria nuk do të ndërhyjë në zgjedhjen e bordeve të reja, por do të kërkojë më shumë përgjegjësi për performancat e ndërmarrjeve publike.
Ai ka paralajmëruar se së shpejti në Kuvend do të procedohet për miratim edhe ligji i ri për AKP-në dhe se kjo agjenci edhe mund të shuhet brenda një kohe, pasi ta ketë përfunduar procesin e provatizimit.
Hoti ka thënë se Qeveria e Kosovës është pro privatizimit të PTK-së. Ai ka shpjeguar se për një kohë do të investohet që të rritet vlera e saj.
“Ne jemi pro privatizimit. PTK duhet të privatizohet, por vetëm pasi t’i rritet vlera, me disa investime ndërkombëtare”, ka thënë ai.
Ai ka shpjeguar se programi qeverisës është ndarë në tri pjesë dhe se ai përcakton në mënyre të detajuar edhe afatet e realizimit të objektivave.
Sipas Hotit, ky program mund të shërbejë edhe si bazë për hartimin e strategjisë zhvillimore të Kosovës. (r.m.)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn